Document ID: 31992R1764

Uredba Sveta (EGS) št. 1764/92
z dne 29. junija 1992
o spremembi ureditve za uvoz nekaterih kmetijskih proizvodov s poreklom iz Alžirije, Cipra, Egipta, Izraela, Jordanije, Libanona, Malte, Maroka, Sirije in Tunizije v Skupnost
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju predloga Komisije,
ker sta Svet in Komisija, da bi v splošnem okviru nove sredozemske politike okrepila vezi in povečala sodelovanje z državami regije, na zasedanju Sveta dne 18. in 19. decembra 1990 sprejela resolucijo o trgovini s sredozemskimi državami nečlanicami;
ker navedena resolucija zlasti predvideva izvajanje ukrepov za spodbujanje kmetijskega izvoza iz navedenih držav v Skupnost in ker je zato treba opredeliti podrobna pravila za uporabo takšnih ukrepov;
ker je zato treba spremeniti ureditev za uvoz v Skupnost v skladu z določbami protokolov k pridružitvenim sporazumom ali sporazumom o sodelovanju, sklenjenih z Alžirijo, Ciprom, Egiptom, Izraelom, Jordanijo, Libanonom, Malto, Marokom, Sirijo in Tunizijo,
SPREJEL NASLEDNJO UREDBO:
Člen 1
1. Carine, ki se uporabljajo 31. decembra 1991 v Skupnosti v sestavi z dne 31. decembra 1985 za proizvode, navedene v Prilogi II k Pogodbi, s poreklom iz zadevnih sredozemskih držav nečlanic in za katere se bo tarifna odprava nadaljevala po 1. januarju 1993 v skladu s protokoli k pridružitvenim sporazumom ali sporazumom o sodelovanju, prikazanimi v Prilogi I k tej uredbi, se odpravijo v dveh enakih delih 1. januarja 1992 in 1. januarja 1993.
2. Odstavek 1 se uporablja v mejah tarifnih kvot, če obstajajo, in časovnih razporedih, določenih v protokolih iz navedenega odstavka, ter upošteva vse posebne določbe, določene v teh protokolih.
3. Kadar carine zaradi uporabe odstavka 1 dosežejo stopnjo 2 % ali manj, se le-te v celoti opustijo.
Ta ukrep se smiselno uporablja za posebne carine, ki ne presegajo 2 % ad valorem.
Člen 2
1. Tarifne kvote in referenčne količine, določene v protokolih iz člena 1, za proizvode, navedene v Prilogi II k Pogodbi, se povečajo v štirih enakih delih v višini 5 % vsako leto od 1992 do 1995 v okviru časovnih razporedov iz člena 1(2).
Za proizvode, navedene v Prilogi II k tej uredbi, znaša to povečanje tarifnih kvot 3 %.
2. Povečanje tarifnih kvot se za proizvode s poreklom iz Cipra uporablja samo, če povečanje ni predvideno že v Protokolu, sklenjenem med Skupnostjo in Republiko Ciper iz Priloge I k tej uredbi.
Člen 3
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. junija 1992.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 29. junija 1992

Labels: 3
19
5
6